Sunday Times Books LIVE - Fanie Viljoen - Part 2
Idees vir opstelle
by Fanie Viljoen on Jan 9th, 2013 Tweet
Dis ‘n feit: min leerders kan opstelle skryf. Een van hulle probleme is hulle kan nie ‘n storie vertel nie. Ja, hulle kyk baie televisie en flieks, maar hoe vertel jy ‘n treffende storie met net enkele woorde?
Hier is ‘n maklike manier om ‘n idee vir jou opstelle te kry.
Jip, doen net dit. Fabels vertel eenvoudige verhale met min woorde. Hulle is kort, treffende stories – ‘n goudmyn vir ‘n sukkelende opstelskrywer.
As ek ‘n onderwyser was, sou ek leerders vra om ten minste ‘n paar fabels te lees sodat jy ‘n ordentlike klompie stories in jou arsenaal het.
Die leerders moet verstaan waaroor die verhaal regtig gaan. Ja, oukei, die lewenslessie.
Lees byvoorbeeld hierdie een van Esopus: Die hond en die weerkaatsing
Of kyk dit op YouTube:
Wat is die kern van die verhaal? ‘n Gierige hond verloor iets kosbaars omdat hy iets beter begeer, en uiteindelik sit hy met niks.
Kan ‘n leerder hierdie gedagte gebruik om ‘n opstel te skryf?
Gebruik dieselfde idee, maar vertel dit in ‘n hedendaagse konteks – een wat die tiener ken en elke dag beleef.
Byvoorbeeld: ‘n Meisie het ‘n wonderlike ou, maar dan sien sy ‘n ander ou wat aantrekliker/ouliker/sterker is. Sonder seremonie dump sy die eerste ou, maar dan vind sy uit dat die tweede ou nie in haar belangstel nie. Uiteindelik is sy alleen.
Dit is niks minder as die bekende fabel nie, maar met ‘n nuwe baadjie.
Dis ook nie ‘n aardskuddende idee nie, maar dis ‘n klassieke verhaal wat enige leerder sal kan skryf.
Probeer dit gerus as ‘n skryfoefening in die klas en kyk of dit vir jou leerders kan werk.
Besoek gerus ook my webblad: www.fanieviljoen.co.za
Tags: Academic, Afrikaans, Children, Esopus, Fanie Viljoen, Fiction, hond en weerkaatsing, hulp met opstelle, klaskamer, skryf 'n opstel, South Africa, Youth
Ma, wat kan ons doen? LEES!
by Fanie Viljoen on Nov 27th, 2012 Tweet
Selfs feetjies lees "Klou"
Lees is seker die laaste ding wat kinders die vakansie wil doen, maar dit kan steeds groot pret wees vir almal in die gesin om julle elke aand te verlustig in die avonture van kinderboekkarakters.
Lees maak immers wêrelde oop.
Hier is ‘n lys van topkinder- en jeugverhale met lekker stories vol avontuur, humor en meer.
Die lys sluit Afrikaanse en Engelse boeke in.Van Tom Sawyer tot Babelela sal jy hier kry. Daar is stories oor ‘n perd, ‘n mol, ‘n krokodil, jakkals en wolf, ‘n superhero in sy onderbroek, die perfekte meisie, en meer.
Die wêreld wag …
The Bromeliad – Terry Pratchett
Klik vir die volledige lys …
Cats: Afrikaans, Children, Humour, South Africa, Youth
Tags: Afrikaans, Children, Fanie Viljoen, Humour, Leeslys, South Africa, vakansie, Youth
Radioteater: By verlies aan woorde
by Fanie Viljoen on Oct 18th, 2012 Tweet
Donderdag 18 Oktober 2012 op RSG
BY VERLIES AAN WOORDE deur Fanie Viljoen
’n Skrywer soek rus en stilte op die platteland. Maar sy nuwe buurvrou gun hom nie ’n oomblik van vrede nie. Sal hy haar toelaat om sy lewe om te keer? Sal hy enige vrou toelaat?
Die spelers is André Stolz, Heidi Mollentze en Sulette Thompson.
Cats: Afrikaans, Crime, Drama, South Africa
Tags: Afrikaans, André Stolz, Crime, Drama, Fanie Viljoen, Heidi Mollentze, Helena Hugo, liefdesverhaal, radioteater, RSG, South Africa, Sulette Thompson
Lees uittreksel uit Leeus met Letsels
by Fanie Viljoen on Oct 12th, 2012 Tweet
Grillerige boeke en avontuurverhale beland telkens op my bedkassie. Dis seker nog die kind in my wat hierna soek.
My nuwe boek Leeus met Letsels is juis so ‘n boek vol spanning en avontuur. Die verhaal begin in Londen en eindig in … nee wag, jy sal maar moets sien.
Klik hier om meer te lees …
Tags: Afrika, Afrikaans, aksie, avontuur, Children, Fanie Viljoen, Fiction, Human & Rousseau uitgewers, International, Leeus met letsels, Londen, South Africa, spanning, uittreksel, Youth
by Fanie Viljoen on Oct 4th, 2012 Tweet
Terwyl party mense nog die voor- en nadele van boeke vs. e-boeke bedink, is jongmense se koppe al reg vir ‘n nuwe manier van lees.
Kry gerus vir hulle hierdie kortverhaal wat nou slegs in e-boekformaat gaan verskyn.
Dis kort, kragtig en elektronies!
Twee dinge gebeur daardie dag met my: Ek kry die vreeslike nuus, en ek kry ‘n groot geskenk. Ma het my my hand gevat en dit sag aan my probeer verduidelik: “Elmar, sulke dinge gebeur maar tussen grootmense. Ek en jou pa het gedink ons het mekaar lief, maar dinge het verander.” Maar toe ontdek ek die rooi vlieër …
Klik en koop hom nou by Kalahari.com
Vir langer e-boeke, gaan kuier op my webwerf. Daar is ‘n al ‘n lekker verskeidenheid beskikbaar, soos die Nova-reeks, Betower, Onderwêreld, Klits Kronkel, 13 Spookstories en meer.
Cats: Afrikaans, Children, Fiction, Parenting, South Africa, Youth
Tags: 13 Spookstories, Afrikaans, Betower, Children, e-boek, egskeiding, Fanie Viljoen, Fiction, Klits Kronkel, kortverhaal, Lapa, Nova, Onderwêreld, Parenting, South Africa, Vlieër, Youth
Lokprent: Leeus met Letsels
by Fanie Viljoen on Sep 29th, 2012 Tweet
Klik en kyk na my nuwe jeugroman Leeus met Letsels se lokprent.
Die boek is nou beskikbaar by goeie boekwinkels, of klik hier om hom aanlyn te koop.
Die Engelse boek het verlede jaar as Scarred Lions by Ransom Publishing verskyn. Klik hier om Scarred Lions aan te skaf.
Cats: Africa, Afrikaans, Children, Drama, Fiction, South Africa
Tags: Africa, Afrikaans, avontuur, Children, Drama, Fanie Viljoen, Fiction, Human & Rousseau, jeugroman, Leeus met letsels, Ransom Publishing, Scarred Lions, South Africa, video, YouTube
In ‘n tiener se kop
by Fanie Viljoen on Sep 24th, 2012 Tweet
Platjie, stoute prinses en soet seun
Rapport van 16 September 2012 vertel meer oor Afrikaanse kinder- en jeugboekskrywers.
Maar wie is die ouman, die soet seun, die stoute prinses en die platjie?
Moet tienerboeke “rof” wees voordat tieners hulle lees?
Is daar nog taboes in jeugliteratuur?
Lees die volledige artikel hier: http://www.rapport.co.za/MyTyd/Nuus/In-n-tiener-se-kop-20120918
Tags: Afrikaans, Carina Diedericks-Hugo, Children, Derick van der Walt, Fanie Viljoen, Jaco Jacobs, ouman, platjie, Rapport, rof, soet seun, South Africa, stoute prinses, taboe, Youth
Radiodrama: By verlies aan woorde
by Fanie Viljoen on Sep 20th, 2012 Tweet
Buiten vir kinder- en jeugboeke waag ek soms ‘n radiodrama. Vier van hulle is oor die jare op RSG uitgesaai, en die vyfde “By verlies aan woorde” volg in Oktober 2012.
Lees wat sê Beeld op 17/9/2012:
“Nuwe dramas uit die pen van bekroonde skrywers soos P.G. du Plessis en Fanie Viljoen is in dieselfde geselskap as stukke van Charles Dickens en die Spaanse digter en dramaturg Federico García Lorca in RSG se tweede radiodrama-seisoen dié jaar.”
Van my vorige radiodramas was:
Oupa Rooijan kry ‘n girlfriend
Tags: Afrikaans, By verlies aan woorde, Drama, Fanie Viljoen, radiodrama, RSG, South Africa